9. ΝΟΜΟΘΕΤ. ΔΙΑΤΑΓΜΑ υπ’ αριθ. 3603 της 13/13 Οκτ. 1956 (ΦΕΚ Α΄ 246) Περί συστάσεως ειδικών Επιτροπών συντάξεως διοικητικών Κωδίκων εν τω Υπουργείω των Οικονομικών. Άρθρ.1.-Παρά τω Υπουργείω των Οικονομικών δύναται να συνιστώνται δι’ αποφάσεως του Υπουργού των Οικονομικών ειδικαί Επιτροπαί προς σύνταξιν των εξής Κωδίκων: α)Κώδικος Αμέσου και Εμμέσου Φορολογίας. β)Δασμολογικού και Τελωνειακού Κώδικος. γ)Κώδικος περί οργανισμού των Φορολογικών Δικαστηρίων και Φορολογικής Δικονομίας, δ)Κώδικος περί Δημοσίου Λογιστικού ε)Κώδικος περί Συντάξεων ς)Κώδικος περί Δημοσίας Περιουσίας. ζ)Κώδικος περί δικών του Δημοσίου η)Κώδικος περί οργανισμού του Υπουργείου των Οικονομικών και των περιφερειακών αυτού υπηρεσιών. Άρθρ.2.-1.Δι’ έκαστον των εν τω προηγουμένω άρθρω Κωδίκων ορίζεται ιδία Επιτροπή. Η Επιτροπή του Κώδικος περί οργανισμού των φορολογικών Δικαστηρίων και φορολογικής Δικονομίας αποτελείται εκ δεκαπέντε κατ’ ανώτατον όριο μελών, αι δε λοιπαί εκ πέντε έως ένδεκα μελών. 2.Τα μέλη των Επιτροπών ορίζονται δι’ αποφάσεως του Υπουργού Οικονομικών εκ των αντιπροέδρων, συμβούλων ή παρέδρων του Συμβουλίου της Επικρατείας, του Ελεγκτικού Συνεδρίου και του Νομικού Συμβουλίου του Κράτους, καθηγητών και υφηγητών της Νομικής Σχολής των Πανεπιστημίων Αθηνών και Θεσσαλονίκης και της Ανωτάτης Σχολής Οικονομικών και Εμπορικών Επιστημών και δικηγόρων παρ’ Αρείω Πάγω, εκ δημοσίων υπαλλήλων επί βαθμώ τουλάχιστον 3ω ή υπαλλήλων της Τραπέζης Ελλάδος ή Νομικών Προσώπων Δημοσίου Δικαίου. Οι αρμόδιοι Τμηματάρχαι δύναται να ορίζωνται ως επικουρικά μέλη των Επιτροπών άνευ ψήφου. 3.Ο Πρόεδρος της Επιτροπής, ως και ο αναπληρωτής τούτου, ορίζονται εκ των μελών ταύτης δι’ αποφάσεως του Υπουργού των Οικονομικών. 4.Ομοίως δι’ αποφάσεως του αυτού Υπουργού ορίζεται ως Γραμματεύς της Επιτροπής υπάλληλος του Υπουργείου των Οικονομικών επί 6ω τουλάχιστον βαθμώ. Άρθρ.3.-1.Εκάστη Επιτροπή κατά την σύνταξιν του ανατεθέντος εις αυτήν Κώδικος δύναται να επιφέρη μεταβολάς εις την κειμένην σχετικήν νομοθεσίαν κατά την φρασεολογίαν, την αρίθμησιν των άρθρων, παραγράφων και εδαφίων και την ταξινόμησιν εν γένει της ύλης, ως και να τροποποιή, μεταρρυθμίζη και συμπληρώνη πάσαν σχετικήν εν ισχύϊ διάταξιν, είτε ουσιαστικήν, είτε διαδικαστικήν ή οργανικήν, διαμορφώνουσα την σχετικήν νομοθεσίαν εις πλήρες ενιαίον κείμενον άνευ αναφοράς εις τας τυχόν τροποποιουμένας ή συμπληρουμένας διατάξεις, υπό τον περιορισμόν ότι δεν δύναται να παρεμβάλη διατάξεις μη σχετιζομένας προς το περιεχόμενον του συντασσομένου υπ’ αυτής Κώδικος ή να επιβάλη νέας φορολογίας ή να αυξομειή το φορολογικόν ποσοστόν ισχυουσών φορολογιών. 2.Δι’ ακροτελευτίου διατάξεως εκάστου Κώδικος ορισθήσεται η κατάργησις πασών των ισχουσών διατάξεων των αναγομένων εις τον κωδικοποιούμενον τομέα της νομοθεσίας. 3.Οι υπό των Επιτροπών του παρόντος Ν.Δ/τος συνταχθησόμενοι Κώδικες θέλουσιν επιΣελ. 11 Οργανισμός Υπουργείου Οικονομικών 24.Α.α.8-9 ψηφισθή κατά τα οριζόμενα υπό της προτελευταίας παραγράφου του άρθρ. 57 του Συντάγματος. Η επιψήφισις δύναται να γίνηται και κατά τμήματα εκάστου Κώδικος, οριζομένης και της καταργήσεως των σχετικών προς το τιθέμενον εν ισχύϊ τμήμα αυτού διατάξεων των κειμένων Νόμων. 4.Κατ’ έκαστον Κώδικα θέλει καταρτισθή υπό της οικείας επιτροπής και παρεπόμενος Κώδιξ, περιέχων τας σχετικάς κανονιστικού και εκτελεστικού χαρακτήρος διατάξεις. Οι παρεπόμενοι ούτοι Κώδικες εκδίδονται δια Β.Δ/των, προτάσει του Υπουργού των Οικονομικών. Εν περιπτώσει τμηματικής εκδόσεως του Κώδικος, δύναται να εκδίδηται αντιστοίχως κατά τμήματα και ο παρεπόμενος ως άνω Κώδιξ. 5.Η διάρθρωσις της ύλης και η αρίθμησις των άρθρων των Κωδίκων θα γίνη κατά τρόπον επιτρέποντα την εις το οικείον μέρος αυτών ενσωμάτωσιν των μελλοντικώς θεσπιζομένων διατάξεων, καταλειπομένων προς τούτο αναλόγων κενών εις την αρίθμησιν των άρθρων. Άρθρ.4.-1.Εκάστη Επιτροπή καθορίζει τον τρόπον διεξαγωγής των εργασιών αυτής, κατανέμουσα την ύλην μεταξύ των μελών ταύτης ως εισηγητών. Η συναρμολόγησις και η τελική επεξεργασία των διατάξεων του Κώδικος ανήκει εις την Επιτροπήν. 2.Την όλην διεύθυνσιν των εργασιών της Επιτροπής έχει ο Πρόεδρος ταύτης. 3.Η Επιτροπή ευρίσκεται εν απαρτία παρισταμένων των δύο τρίτων τουλάχιστον των μελών της, αι δε αποφάσεις αυτής λαμβάνονται κατά πλειοψηφίαν των παρόντων μελών. Εν ισοψηφία υπερισχύει η ψήφος του Προέδρου. 4.Περί των εργασιών της Επιτροπής τηρούνται πρακτικά, εις τα οποία καταχωρίζονται και αι γνώμαι των τυχόν μειοψηφούντων μελών. Άρθρ.5.Πάσαι αι Δημόσιαι υπηρεσίαι υποχρεούνται να παρέχωσιν εις τας κατά το παρόν Ν.Δ/μα Επιτροπάς τας ζητουμένας υπ’ αυτάς πληροφορίας τας σχετιζομένας προς τας εργασίας εκάστης τούτων. Σελ. 12 Άρθρ.6.-1.Υπό του Υπουργού των Οικονομικών δύναται να τάσσηται προθεσμία δια την περαίωσιν του έργου εκάστης Επιτροπής εν συνόλω ή καθ’ ωρισμένα τμήματα τούτου. 2.Ο Πρόεδρος της Επιτροπής οφείλει εντός της ταχθείσης προθεσμίας να υποβάλη προς τον Υπουργόν των Οικονομικών τον συνταχθέντα υπό της Επιτροπής Κώδικα ή το ορισθέν τμήμα αυτού μετά της εισηγητικής επί τούτου εκθέσεως. 3.Δι’ αποφάσεως του Υπουργού των Οικονομικών δύνανται να αποσπώνται υπάλληλοι της αρμοδιότητος του Υπουργείου των Οικονομικών εις τας υπό του παρόντος προβλεπομένας Επιτροπάς κατά πλήρη ή μερικήν απασχόλησιν. Ωσαύτως δύναται να ανατίθηται εις πρακτικογράφους της Βουλής η τήρησις πρακτικών συζητήσεων εκάστης Επιτροπής. 4.Τα των αμοιβών του Προέδρου και των μελών εκάστης των Ειδικών Επιτροπών του παρόντος Ν.Δ/τος, περιλαμβανομένων και των επικουρικών τοιούτων, ως και των γραμματέων αυτών, και λοιπών οριζομένων παρά ταις Επιτροπαίς υπαλλήλων, ορισθήσονται δι’ αποφάσεως του Υπουργού των Οικονομικών. Το καταβλητέον ποσόν αμοιβής καθορίζεται κατ’ εκτίμησιν της παρασχεθείσης παρ’ εκάστου εργασίας, λαμβανομένης υπ’ όψει της φύσεως και της εκτάσεως αυτής ως και του απαιτηθέντος προς εκτέλεσιν ταύτης χρόνου. Έναντι της αμοιβής ταύτης δύναται να χορηγήται προκαταβολή αναλόγως του χρόνου της συντελουμένης εργασίας. 5.Αι δαπάναι λειτουργίας εν γένει των Επιτροπών του παρόντος Ν.Δ/τος, βαρύνουσι τον προϋπολογισμόν του Υπουργείου των Οικονομικών, εγγραφομένης αναλόγου πιστώσεως, ης το ποσόν δια το τρέχον οικον. έτος ορίζεται εις δραχ. 250.000. Το ποσόν τούτο δύναται να αυξηθή δι’ αποφάσεως του Υπουργού των Οικονομικών. 24.Α.α.9 Οργανισμός Υπουργείου Οικονομικών 